उत्तर वैहनी दी पच्छम आली बक्खी जित्थैं परानी गौ-शाला ही, इक शिव मंदर ऐ। इस मंदरै थमां प्राप्त इक शिला-लेख जेड़ा अज्ज-कल डोगरा आर्ट गैलरी (गांधी भवन) जम्मू च ऐ। ए शिला-लेख परानी टाकरी लिपि च ऐ। इस थमां पता चलदा ऐ जे ए स्थान गुलाबसिंह-काल थमां पहले बी ऐतिहासक महत्व रखदा हा। विद्वानें दा अनुमान ऐ जे ए लेख कोई सत्त सौ (700) बरे पुराना ऐ। इस लेखै गी पढ़ने दा जतन, जम्मू दे प्रसिद्ध पुरातत्व शास्त्री श्री केदारनाथ करै करदे न।